b'\n_START_ARTICLE_\nElektroniikan passiivikomponenttien ep\xc3\xa4ideaalisuudet\n_START_SECTION_\nVastus\n_START_PARAGRAPH_\nIdeaalinen vastus on puhtaasti resistiivinen komponentti jolloin se tuottaisi vain l\xc3\xa4mp\xc3\xb6\xc3\xa4 eik\xc3\xa4 sis\xc3\xa4lt\xc3\xa4isi mink\xc3\xa4\xc3\xa4nlaista reaktiivista osaa, mutta todellisuudessa suurilla taajuuksilla vastusten taajuusominaisuudet tulevat merkitt\xc3\xa4viksi. Taajuuden kasvaessa impedanssin itseisarvo pienenee loiskapasitanssin vaikutuksesta, kunnes saavutetaan resonanssitaajuus. Kalvovastusten k\xc3\xa4ytt\xc3\xb6kelpoinen taajuusalue ulottuu kymmeniin jopa satoihin megahertseihin. Massavastuskset ovat k\xc3\xa4ytt\xc3\xb6kelpoisia noin megahertsin taajuuten asti, mutta jotkin mallit voivat soveltua korkeammillekin taajuuksille. Lankavastusten induktanssi voi rajoittaa k\xc3\xa4ytt\xc3\xb6kelpoisen taajusalueen muutamiin kilohertseihin.\n_START_SECTION_\nKondensaattori\n_START_PARAGRAPH_\nKondensaattorit jaetaan yleisesti dielektrisen materiaalin perusteella eri luokkiin. Erityyppiset kondensaattorit soveltuvat eri k\xc3\xa4ytt\xc3\xb6tarkoituksiin. Kondensaattoreiden ep\xc3\xa4ideaalisuudet tulevat esiin suurilla taajuksilla kuten vastuksillakin. Kondensaatorin vuotovirta, eli sijaiskytkenn\xc3\xa4ss\xc3\xa4 rinnakkaisvastus, tulee jo esille tasavirroilla. Kondensaattoreissa k\xc3\xa4ytet\xc3\xa4\xc3\xa4n my\xc3\xb6s h\xc3\xa4vi\xc3\xb6kertoimia ja Q-arvoa. ESR eli ekvivalenttinen sarjavastus aiheutuu monista kondensaattorin sis\xc3\xa4isist\xc3\xa4 h\xc3\xa4vi\xc3\xb6ist\xc3\xa4, kuten vuotovirrasta, dielektrisist\xc3\xa4 h\xc3\xa4vi\xc3\xb6ist\xc3\xa4 eristeess\xc3\xa4 tai resistansseista. ESR kondensaattoreissa tapahtuu tehonh\xc3\xa4vi\xc3\xb6t\xc3\xa4, jotka muuttuvat l\xc3\xa4mm\xc3\xb6ksi. Monissa sovelluksissa kondensaattori joudutaan j\xc3\xa4\xc3\xa4hdytt\xc3\xa4m\xc3\xa4\xc3\xa4n. ESR voidaan laskea kaavalla . Kondensaattorin kapasitanssi ja induktanssi muodostavat resonanssipiirin, jonka resonanssitaajuuden yl\xc3\xa4puolella kondensaattori k\xc3\xa4ytt\xc3\xa4tyy l\xc3\xa4hinn\xc3\xa4 induktanssin tavoin ja impedanssin itseisarvo alkaa kasvaa.\n_START_SECTION_\nKeraamiset kondensaattorit\n_START_PARAGRAPH_\nKeraamiset kondensaattorit ovat k\xc3\xa4ytetyimpi\xc3\xa4 kondesaattorityyppej\xc3\xa4. Ne ovat tyypillisesti kapasitanssiltaan muutamista pikofaradeista noin 0.1 F asti. Niiden hyviin puoliin sis\xc3\xa4ltyy halpa hinta, luotettavuus ja pienet h\xc3\xa4vi\xc3\xb6t. Sen lis\xc3\xa4ksi sill\xc3\xa4 on hyv\xc3\xa4 varauskyky kokoonsa n\xc3\xa4hden. Keraamisessa kondensaattorissa on useita kerroksia, jotta kapasitanssi saadaan halutun suuruiseksi. _NEWLINE_T\xc3\xa4m\xc3\xa4n tyyppist\xc3\xa4 kondensaattoria tulee k\xc3\xa4sitell\xc3\xa4 varoen, sill\xc3\xa4 se saattaa murtua, jolloin sen sis\xc3\xa4osat altistuvat kosteudelle, vaurioittaen komponenttia. Keraamiset kondensaattorit jaetaan kolmeen ryhm\xc3\xa4\xc3\xa4n n\xc3\xa4iden suhteellisen permittiivisyyden mukaan. Suurempi permittiivisyys tarkoittaa suurempaa h\xc3\xa4vi\xc3\xb6kerrointa, mutta mahdollistaa pienemm\xc3\xa4n koon.  Ryhm\xc3\xa4n 1 kondensaattorit ovat laadukkaimpia, sill\xc3\xa4 niiden kapasitanssi ei muutu taajuuden tai j\xc3\xa4nnitetason kasvaessa. L\xc3\xa4mp\xc3\xb6tilan aiheuttamat kapasitanssin muutokset voidaan  korkean laadun takia helposti ennustaa._NEWLINE_Ryhm\xc3\xa4n 2 ja 3 kondensaattoreiden ominaisuuksiin vaikuttaa j\xc3\xa4nnitteen amplitudi, taajuus, l\xc3\xa4mp\xc3\xb6tila ja aika. Kapasitanssi voi vaihdella jopa 15% ilmoitetusta arvosta, l\xc3\xa4mp\xc3\xb6tilan takia.\n_START_SECTION_\nElektrolyyttikondensaattorit\n_START_PARAGRAPH_\nElektrolyyttinen kondensaattori on halpa ja sekin tuottaa paljon kapasitanssia pieness\xc3\xa4kin koossa (jopa enemm\xc3\xa4n kuin keraaminen), jonka takia sit\xc3\xa4 k\xc3\xa4ytet\xc3\xa4\xc3\xa4n paljon sovelluksissa, joissa esiintyy suuria virtoja tai matalia taajuuksia. Yleisimpiin k\xc3\xa4ytt\xc3\xb6kohteisiin lukeutuu mm. (\xc3\xa4\xc3\xa4ni)vahvistimet ja erilaiset virtal\xc3\xa4hteet. Elektrolyyttikondensaattorit jakautuvat kondensaattorilevyjen valmistuksessa k\xc3\xa4ytetyn metallin mukaan joko alumiinielektrolyyttikondensaattoreihin tai tantaalikondensaattoreihin._NEWLINE_Alumiinielektrolyyttikondensaattoreiden kondensaattorilevyt on tehty alumiinista, joista toinen on p\xc3\xa4\xc3\xa4llystetty erist\xc3\xa4v\xc3\xa4ll\xc3\xa4 oksidikerroksella. Levyjen v\xc3\xa4liss\xc3\xa4 on paperiv\xc3\xa4like, joka on kastettu elektrolyyttiaineessa._NEWLINE_Elektrolyyttikondensaattoria valitessa on erityisen t\xc3\xa4rke\xc3\xa4\xc3\xa4 valita sellainen, jossa ESR on k\xc3\xa4ytt\xc3\xb6kohteeseen sopiva. Lis\xc3\xa4ksi niiden k\xc3\xa4ytt\xc3\xb6\xc3\xb6notossa tulee huomioida niiden rajoittunut taajuusvaste. Sen seurauksena alumiinielektrolyyttikondensaattoreita ei kannata k\xc3\xa4ytt\xc3\xa4\xc3\xa4 sovelluksissa, joissa k\xc3\xa4ytetyt taajuudet ovat yli 100 kHz. T\xc3\xa4rke\xc3\xa4\xc3\xa4 on my\xc3\xb6s muistaa kytke\xc3\xa4 kondensaattori oikein p\xc3\xa4in, sill\xc3\xa4 v\xc3\xa4\xc3\xa4r\xc3\xa4nsuuntaisella j\xc3\xa4nnitteell\xc3\xa4 se voi tuhoutua._NEWLINE_Tantaalikondensaattoreissa anodin ja katodin v\xc3\xa4liss\xc3\xa4 on eriste, joka on tantaalipentoksidia (Ta2O5). Katodi on mangaanidioksidista, MnO2, muodostuvaa puolijohdemateriaalia. Komponentti siet\xc3\xa4\xc3\xa4 hyvin suuria taajuuksia, eik\xc3\xa4 sen kapasitanssi muutu i\xc3\xa4n my\xc3\xb6t\xc3\xa4 l\xc3\xa4hes ollenkaan. Lis\xc3\xa4ksi sen l\xc3\xa4mm\xc3\xb6nsietokyky on hyv\xc3\xa4, toimien halutusti v\xc3\xa4lill\xc3\xa4 -55 C - 125 C. Tantaalikondensattorin vikaantumiseen vaikuttavat ep\xc3\xa4edulliset ymp\xc3\xa4rist\xc3\xb6suhteet. Eri vikaantumistapoja ovat muun muassa avoin, oikosuljettu piiri, vuotovirran kasvu, kapasitanssimuutokset, h\xc3\xa4vi\xc3\xb6kertoimien muutokset ja mekaaniset kotelon ja rakenteiden muutokset, johtuen mm. kosteudesta ja l\xc3\xa4mp\xc3\xb6tilan kasvusta. Suurella kuormituksella tai v\xc3\xa4\xc3\xa4rinp\xc3\xa4in kytkettyn\xc3\xa4 tantaalikondensaattori saattaa jopa r\xc3\xa4j\xc3\xa4ht\xc3\xa4\xc3\xa4.\n_START_SECTION_\nSuperkondensaattorit\n_START_PARAGRAPH_\nSuperkondensaattori on erikoiskomponentti, jolla on eritt\xc3\xa4in korkea kapasitanssi, luokkaa faradeista jopa tuhansiin faradeihin. Alun perin niit\xc3\xa4 k\xc3\xa4ytettiin v\xc3\xa4liaikaismuistien varavirtal\xc3\xa4htein\xc3\xa4. Nyky\xc3\xa4\xc3\xa4n niiden k\xc3\xa4ytt\xc3\xb6 on yleist\xc3\xa4 moottori- ja tehok\xc3\xa4yt\xc3\xb6iss\xc3\xa4(esim. junissa) ja s\xc3\xa4hk\xc3\xb6autotekniikassa(s\xc3\xa4hk\xc3\xb6n varastointi pinemp\xc3\xa4\xc3\xa4n tilaan kuin akuissa, ja eritt\xc3\xa4in nopeat latausajat)._NEWLINE_Niit\xc3\xa4 k\xc3\xa4ytt\xc3\xa4ess\xc3\xa4 tulee huomioida niiden j\xc3\xa4nnitekesto (yleisesti vain 2.5-2.7 V) ja itsest\xc3\xa4\xc3\xa4n purkautuminen (purkautumista voi tapahtua 50%/kk, vrt. Li-ion akun 5%/kk).\n_START_SECTION_\nMuovikondensaattorit\n_START_PARAGRAPH_\nMy\xc3\xb6s yksi yleisimmist\xc3\xa4 kulutuselektroniikan kondensaattoreista. Niiden eristeen\xc3\xa4 k\xc3\xa4ytet\xc3\xa4\xc3\xa4n monia eri polymeeriseoksia, ja n\xc3\xa4m\xc3\xa4 ovat helposti muotoiltavissa ja l\xc3\xa4mp\xc3\xb6muokattavissa. N\xc3\xa4ihin kuuluvat esimerkiksi polykarbonaatti, polypropeeni ja polyesteri. Niiden suosio johtuu halvasta hinnasta k\xc3\xa4ytt\xc3\xb6tarkoitukseen n\xc3\xa4hden, pienist\xc3\xa4 h\xc3\xa4vi\xc3\xb6ist\xc3\xa4, suuresta pulssinsietokyvyst\xc3\xa4 ja kohtalaisesta l\xc3\xa4mp\xc3\xb6tilavakaudesta. Sis\xc3\xa4isen rakenteen takia niiden virtatiet ovat lyhyet ja ne k\xc3\xa4ytt\xc3\xa4ytyv\xc3\xa4t rinnankytkettyjen kondensaattorien tavoin v\xc3\xa4hent\xc3\xa4en n\xc3\xa4in sis\xc3\xa4isi\xc3\xa4 ohmih\xc3\xa4vi\xc3\xb6it\xc3\xa4 ja haitallisia induktansseja._NEWLINE_Niiden k\xc3\xa4ytt\xc3\xb6tarkoitus ja ominaisuudet voivat vaihdella suuresti riippuen muoviseoksesta ja rakennustavasta. Ne voivat olla my\xc3\xb6s metallisoituja, jolloin erillisen metallikalvon sijaan muovipintaan on h\xc3\xb6yrystetty eritt\xc3\xa4in ohut metallikalvo. Jos t\xc3\xa4llaisessa kondensaattorissa tapahtuu l\xc3\xa4pily\xc3\xb6nti voi se korjaantua itsest\xc3\xa4\xc3\xa4n metallikalvon h\xc3\xb6yrystyess\xc3\xa4, poistaen n\xc3\xa4in l\xc3\xa4pily\xc3\xb6ntikohdan.\n_START_SECTION_\nKela\n_START_PARAGRAPH_\nKelalla on yleens\xc3\xa4 huonoimmat laajakaistaiset taajuusominaisuudet. Kela koostuu johtimesta, joka on kierretty silmukoille. K\xc3\xa4\xc3\xa4milankojen v\xc3\xa4lille muodostuu helposti kapasitanssia. Suuri-induktanssisissa keloissa langasta johtuva resistanssi voi olla jopa ohmien suuruista. Kapasitanssi yhdistettyn\xc3\xa4 virranahtautumisesta johtuvaan resistanssin kasvuun pilaavat k\xc3\xa4\xc3\xa4min suurtaajuusominaisuudet. Ilmasyd\xc3\xa4misen kelan suurtaajuusominaisuudet ovat yleens\xc3\xa4 paremmat kuin ferromagneettisen syd\xc3\xa4men. _NEWLINE_Kelan ep\xc3\xa4ideallisuudet'